Foto: twitter.com/@SecNielsen 28 oktabrda AQSh ichki xavfsizlik vaziri Kirsten Nilsen Meksika bilan chegarada barpo etilayotgan devorning 3 kilometrlik qismini tantanali ravishda ochib berdi. “Chegaradagi devorning birinchi qismi qurilishi yakunlanganini faxr bilan e’lon qilaman”, deb yozgan Nilsen tvitterda. U yangi chegara tizimlarini joylashtirishda yordam berayotgan barcha hamkorlar va AQSh chegara-bojxona xizmatiga minnatdorlik bildirgan. Meksika bilan chegarada devor qurish tashabbuschisi AQSh prezidenti Donald Tramp hisoblanadi. U saylovoldi kampaniyasi vaqtidayoq janubiy chegarada devor qurishga va’da berib kelgan va prezident bo‘lgach, bu rejasini amalga oshirishni boshlagan.